Ohjelman ovat kustantaneet Joyce Meyer Ministriesin tukijat.
Päätä alkaa rakastaa elämääsi.
Vaikka kaipaat muutoksia, -
nauti elämästä nyt, sillä välin kun pyydät Jumalalta muutoksia.
Muuten tämä päivä menee hukkaan.
JOYCE MEYER ― ILOA ARKEEN Oman elämän rakastaminen 1/2
Tänään puhun oman elämän ja itsensä rakastamisesta.
Jumalalle rakkaus on kaikki kaikessa.
Raamatussa on monta sanomaa rakkaudesta.
Jumalaa tulee rakastaa koko mielestä, sydämestä ja voimasta.
Lähimmäistä tulee rakastaa niin kuin itseä.
Sanassa viitataan siihen, että meidän tulee rakastaa omaa elämäämme.
Oli aika, jolloin inhosin monia asioita elämässäni.
Monilla on varmasti samanlaisia kokemuksia.
Elämässänne saattaa olla asioita, joista ette pidä.
Monet teistä, jotka katsovat ohjelmaa television tai internetin kautta, -
eivät pidä monista asioista. Ehkä inhoatte työtänne.
Yllättävän monet eivät pidä työstään tai asuinpaikastaan.
He eivät pidä puolisostaan tai naapureistaan.
He eivät pidä naapurustostaan, talostaan tai autostaan.
Meissä voi olla monia asioita, joista emme pidä.
On parasta olla rauhassa itsensä kanssa. Ei ole ketään muutakaan.
Et pääse pakoon itseäsi.
On vaikea viettää edes pari tuntia sellaisen kanssa, josta en pidä.
Ajatus siitä, että viettäisin loppuelämäni sellaisen kanssa...
Menet vessaan, vuoteeseen, suihkuun ja syömään itsesi kanssa.
Olet siellä, missä ikinä liikutkin.
Jostakin syystä uskonto on ujuttanut sellaisen ajatuksen, -
että ihmisten pitää väheksyä itseään -
ja pitää itseään mitättömänä maan matosena.
Se tuottaa suuria ongelmia maailmanlaajuisesti.
Olin hiljattain vierailulla toisessa maassa.
Maassa on ainakin 14 muuta uskontoa.
Siihen päälle tulevat vielä omat tavat ja noituus.
Kaikki oli sekaisin.
Yritin opettaa heitä.
Rauha itsensä kanssa on tärkeää. Ilman sitä mikään ei toimi.
Miten voisi rakastaa jotakuta toista, ellei pidä itsestään?
Meistä tulee kristittyjä. Meillä on oikea sydämen asenne.
Meille sanotaan, että pitää rakastaa ja antaa anteeksi.
Jos emme anna anteeksi itsellemme, miten voimme antaa anteeksi muille?
Yritämme olla rakastavia, ystävällisiä ja hyviä.
Epäonnistumme. Oma suhteemme itseemme ei ole kunnossa.
Pysyttekö perässä?
Monet eivät tule edes ajatelleeksi, että heillä on suhde itsensä kanssa.
Raamatussa puhutaan suhteista: suhteesta Jumalan kanssa -
sekä suhteesta oman itsensä ja muiden ihmisten kanssa.
Saarnasin tuossa maassa.
Kentällä istui suuri väkijoukko.
Opetin heille Sanaa. Siellä ei istuta mukavassa ilmastoidussa salissa.
Siellä istutaan paljaalla maalla. Monet olivat tulleet päiväkausien matkan.
Opetin heille vanhurskaudesta ja muista asioista. Sanoin:
"Sinun on rakastettava itseäsi."
Koin, että törmäsin kiviseinään.
En ollut ikinä kokenut mitään yhtä vahvaa. Vastaani tuli seinä.
Päätin yrittää uudelleen.
Ajattelin mennä syvemmälle. Sanoin: "Pidän itsestäni."
Dave ja muutkin kokivat samaa.
Kun saarnaamme, hengessä tapahtuu jotakin.
Joko sydämet ovat avoinna tai sitten vastassa on kiviseinä.
Siksi pitää tulla avoimin sydämin.
Raamatussa puhutaan erilaisista maaperistä. Sydän on maaperä.
Oli selvää, että ajatus itsensä rakastamisesta -
oli heille täysin vieras uskonnollisuuden takia.
Se ei uponnut heihin lainkaan.
Heillä oli hyvin huono itsekuva.
He olivat hyvin köyhiä.
Kehotin heitä rakastamaan itseään.
Se ei uponnut. Niinpä haastoin heitä.
Tiedän, että onnistuin jossakin määrin.
Uskon, että Jumalan Sana kaataa heidän mielensä linnakkeet.
He oppivat, keitä he ovat Kristuksessa.
Ihmiset pitävät miltei jumalattomana sitä, -
että pitää itsestään tai rakastaa itseään, -
koska he eivät ymmärrä vanhurskautta.
Teemme syntiä. Teemme virheitä koko ajan.
Meidän on nähtävä, keitä olemme Kristuksessa.
Raamatussa ei opeteta ajattelemaan pahaa omasta itsestä.
Sanotaan, ettei pidä ajatella itsestään liikoja.
Raamatussa ei sanota, että itseä pitäisi inhota tai vihata -
tai että pitäisi hävetä.
Epävarmuus vaivaa monia.
Epävarmuus on kuin kansantauti yhteiskunnassamme.
Ihmiset yrittävät paikkailla sitä -
esimerkiksi rakentamalla uraa, haalimalla paljon rahaa, -
hankkimalla ison talon tai menemällä naimisiin.
Yritämme kovasti tehdä vaikutusta toinen toisiimme.
Tarvitset tervettä suhdetta itsesi kanssa.
Sinun täytyy olla luottavainen. Ei riitä, että tuntuu luottavaiselta.
Paholainen vihaa opetusta vanhurskaudesta.
Jos kerran aiot olla kristitty, se haluaa, että olet lannistunut kristitty.
Se haluaa, että olet surullinen, masentunut, lannistunut, -
pelokas ja epävarma, koska silloin ei voi tehdä mitään Jumalan eteen.
Tänään tahdon puhua itsensä ja oman elämänsä rakastamisesta.
Meillä on täällä vain yksi elämä.
Tuhlasin elämästäni liian monta vuotta.
Jos joku voi oppia virheistäni, ne eivät olleet turhia.
Tuhlasin vuosia olemalla onneton, koska en ollut tyytyväinen elämääni.
Meitä kehotetaan unelmoimaan ja asettamaan tavoitteita. Se on hienoa.
Tarvitsemme tavoitteita.
Meitä ei ole luotu olemaan joutilaita.
Tarvitsemme sitä, että pyrimme jatkuvasti eteenpäin.
Joskus keskitymme liikaa seuraavaan asiaan, -
niin että unohdamme nauttia siitä, mitä meillä on nyt.
Monet palvelutyötä tekevät eivät pidä palvelutyöstään.
He tappavat itsensä työllä ja murehtivat, mitä heistä ajatellaan.
Ihmiset kyllä auliisti laukovat mielipiteitään, -
ei tietenkään kasvotusten vaan kirjeitse.
Se hukuttaa alleen, niin etteivät ihmiset voi nauttia mistään.
Annoin kerran alttarikutsun johtajuuskonferenssissa.
Pyysin eteen niitä, jotka eivät nauti palvelutyöstään.
Halusin rukoilla heidän puolestaan. Luulin, että eteen tulisi tusina.
Palvelin rukouksessa tunteja.
Esille tuli satoja palvelijoita, saarnaajia ja ylistyksenjohtajia.
Ihmettelin, miksi he ylipäätään palvelivat.
Jos inhoaa työtään, kannattaa etsiä toinen työ.
Tahdon teidän päättävän, -
että opettelette nauttimaan elämästänne.
Saatat haluta muutoksia. Pyydä Jumalaa tekemään ne.
Nauti sillä välin elämästäsi. Ellet nauti, tämä päivä menee hukkaan.
Joh. 5:40:ssä sanotaan:
"Tulkaa Jeesuksen luo, että saisitte elämän."
Se sanotaan usein ihmisille, jotka eivät ole tyytyväisiä mihinkään:
"Hanki elämä!" Se on yleinen hokema.
Ihminen voi elää, mutta häneltä saattaa puuttua elämä.
Jeesus sanoi: "Tulin antamaan elämän, yltäkylläisen elämän."
Kreikaksi se on "zoe". Se tarkoittaa jumalallista elämää.
Jumalalla ei ole huonoja päiviä.
Hän on iloinen.
Meidän on opittava elämään Hengen, ei lihan, mielellä.
Ilo ja ilon puute, rauha ja rauhan puute -
juontuvat pitkälti näkökulmasta ja ajatusmaailmasta.
Jos ajattelee lihan mielellä, -
on täynnä kuolemaa ja kaikenlaista kurjuutta.
Jos ajattelee Hengen mielellä, on täynnä elämää.
Luetaan Room. 8:6:
"Lihan mieli on järki ja ymmärrys ilman Pyhää Henkeä."
Olet onnellisempi, jos et yritä järkeillä kaikkea itse.
"Lihan mieli on kuolema."
"Kuolema on kaikki synnistä juontuvat kurjuudet täällä ja tuonpuoleisessa."
"Hengen mieli on elämä ja rauha nyt ja iankaikkisesti."
Voin tehdä oloni iloiseksi tai kurjaksi valitsemalla tietyn suhtautumistavan.
Voin katsoa sitä, mitä minulla ei ole, ja olla surullinen -
tai sitä, mitä minulla on, ja olla iloinen.
Voin katsoa, mitä muilla on ja mitä minulta puuttuu, ja olla surullinen.
Tai sitten voin sanoa: "Jumala, sinulla on minulle suunnitelma."
"En vertaile itseäni muihin."
Eräs opiskelijatyttö kirjoitti vanhemmilleen kirjeen:
"Isä ja äiti, minulla on teille asiaa."
"Ensin haluan kuitenkin sanoa, että nyt olen kunnossa."
"Asuintalossani oli tulipalo."
"Jouduin hyppäämään toisen kerroksen ikkunasta."
"Sain päävamman. Katkaisin jalkani. Olen ollut sairaalassa."
"Tapasin sairaalassa mukavan nuorenmiehen, joka oli siellä töissä."
"Ystävystyimme. Asuntoni oli tuhoutunut tulipalossa," -
"joten muutin hänen luokseen asumaan."
"Minulla on iloinen uutinen. Teistä tulee isovanhempia."
"Tiedän, ettette tuomitse häntä, sillä hänellä on tartuntasairaus."
Arvaatte varmaan, miltä vanhemmista tuntui.
Sitten tyttö kirjoitti: "Lasken leikkiä. Totuus on, että reputin äikän kokeen."
Voin taata, ettei tyttö saanut satikutia äidinkielen tentin reputtamisesta.
Vanhemmat olivat iloisia, ettei ollut tapahtunut mitään pahempaa.
Kunpa joku täällä laittaisi asiat oikeisiin mittasuhteisiinsa.
Olivatpa asiat miten huonosti tahansa, ne voisivat olla paljon huonommin.
Kävittepä elämässänne läpi mitä tahansa, -
jollakulla on asiat vielä huonommin.
Usein ajattelemme: "Kunpa voisin vaihtaa paikkaa kanssasi."
Haluamme ihmisten elämästä vain hyvät osat.
Kaikilla on omat ongelmansa.
Kaikkien elämässä on asioita, jotka ovat epämiellyttäviä ja vaikeita.
Sain sähköpostin eräältä, joka rypi itsesäälissä kuin pieni possu.
Kaikki oli pielessä.
Omasta mielestään hän teki kaiken aina väärin.
Hän ei pitänyt asuinpaikastaan.
Olin vieraillut eräässä kehitysmaassa.
Olin juuri palannut sieltä.
"Sanoin: 'Rakastaisit asuinpaikkaasi ja elämääsi.'"
Kävin vuoristokylässä, jossa ei ollut juoksevaa vettä eikä sähköä.
He kypsentävät ruoan montussa, jossa on kuumia kiviä.
Heillä ei ole tulitikkuja.
He peseytyvät vain kerran viikossa. Sen huomaa.
En voi sietää likaa.
Seuraavana aamuna sanoin Davelle: "Heissä on yksi lisäkerros likaa."
Olen kiitollinen juoksevasta ja kuumasta vedestä.
Rakastan kylpyammetta.
Hanki uusi näkökulma. Ala katsoa asioita eri tavalla.
Katsoin elokuvan "Viisi ystävää taivaassa". Oletko nähnyt sen?
Pian haluatte nähdä sen.
Elokuvan alkupuoli oli minusta tylsä.
Minusta elokuvassa pitää olla toimintaa.
Katsoin elokuvan loppuun. Se kertoi miehestä, joka ei pitänyt elämästään.
Hänen vanhempansa olivat huvipuiston johtajia.
Hän oli aina halunnut päästä sieltä pois.
Hän ei halunnut asua siellä.
Hän ei halunnut työskennellä siellä, mutta tapahtui asioita, -
ja hän jäi sinne töihin loppuiäkseen. Hän ei ikinä pitänyt siitä.
Hänestä tuntui, että hän oli jäänyt junnaamaan paikalleen.
Sitten hän kuoli ja meni taivaaseen.
Elokuvan taivas oli hieman erilainen kuin Raamatun antama kuva.
Siellä sai valita, missä asui.
Jos mies halusi asua lopun ikänsä rannalla -
kylpemässä auringossa, niin tapahtui.
Ihminen pystyi valitsemaan ihanne-elämänsä ja sai sen.
Sitä ennen hänen piti tavata viisi ihmistä, -
joiden elämään hän oli jollakin tavalla vaikuttanut.
Kaikki viisi olivat sellaisia, -
jotka olivat jollakin tavalla kytköksissä huvipuistoon.
Yksi oli tainnut olla sodassa hänen kanssaan.
Hän oli tehnyt jotakin, mikä oli vaikuttanut heihin niin syvästi, -
että ilman häntä he eivät olisi päässeet taivaaseen.
Hän alkoi ymmärtää, -
miten tärkeää heille oli se, että hän työskenteli huvipuistossa.
Hän tajusi, miten tärkeää oli muille, -
että hän oli siellä, missä hän oli, silloin kun hän oli siellä.
Hän oli sodassa tiettynä aikana tietyn kaverin kanssa.
Uskommeko, että Herra ohjaa aske- leitamme, vai sanommeko vain niin?
Usein sanomme: "Mitä minä täällä teen?"
"Olen jumissa tässä työssä ja tässä naapurustossa."
Elokuvan lopussa mies sai valita, millainen hänen taivaansa oli -
ja missä hän viettäisi ikuisuutensa. Hän valitsi huvipuiston, -
jota hän oli vihannut koko ikänsä.
Asia, jota vihaat, -
on asia, jota voisit rakastaa, -
jos katsoisit asioita Jumalan näkökulmasta.
Mikset juurru, ole onnellinen ja ala kukoistaa siellä, missä olet, -
sen sijaan että aina haluaisit olla jossakin muualla?
Ellet pidä jostakin asiasta, rukoile. Tee Jumalalle palvelus: ole iloinen.
Uskon, että Jumala on kyllästynyt mariseviin ihmisiin.
Kuinka monella on lapsia, jotka valittavat? Kyllästyttääkö se?
"Älä valita. Asiasi ovat hyvin."
"Et tiedä, mitä kaikkea me teemme hyväksesi."
Jumala haluaa pitää teille samanlaisen palopuheen:
Et tiedä, miten hyvin asiasi ovat. En halua kuulla valituksiasi.
Valittaminen on täydellistä ajanhukkaa.
Valittaminen ei saa Jumalaa liikkeelle.
Ihmiset ovat onnettomia, koska he menettävät näköpiiristä tavoitteensa.
Puhutaanpa hetki tarkoituksesta.
Kaikki haluavat, että elämällä olisi jokin tarkoitus.
Emme ole täällä selvittämässä, kuinka paljon voimme tienata.
Emme ole täällä sitä varten, että rakentaisimme uraa.
Emme ole täällä, jotta saisimme suosiota.
Olemme täällä tuottamassa hedelmää, tottelemassa Jumalaa, -
rakastamassa Jumalaa, rakastamassa ihmisiä ja nauttimassa matkasta.
Jeesus sanoi, että Hän kuoli, jotta voimme nauttia elämästämme.
Lopulta tajusin, että sitä voi kutsua synniksi.
Jos olen onneton ja asenteeni on huono -
ja Jeesus kuoli ja kärsi, jotta me voimme nauttia elämästämme, -
vähintä, mitä voimme tehdä, on hankkia oikea elämänasenne.
Kiitä Jumalaa.
Päätä elää kuuliaisena Jumalalle.
Jos asetat Hänet elämässäsi ykkössijalle, -
muut asiat loksahtavat paikalleen.
Siitä seuraa, että olet tyytyväinen elämääsi.
Psalmissa 84:10 sanotaan:
"Yksi päivä esikartanoissasi on parempi kuin tuhat muualla."
Tarjoamme The God Factor -opetussarjaa, jossa kysytään:
"Miksi eläisit pelossa, kun Jumala on puolellasi?"
Pyydä Jumalaa mukaan kaikkeen, mitä teet. Elämä muuttuu.
Tilaa opetus, kuuntele se ja jaa se ystäviesi kanssa.
Ohjelmassa ovat vuorossa vielä loppusanat.
Joyce opettaa käytännönläheisesti Love Life -naistenkonferenssissa.
On oltava rohkeutta sanoa:
"Tarvitsen Jumalan Sanan ravintoa, jotta muutun ja kasvan edelleen."
Joyce kertoo kokemuksia mielen, suun, mielialan ja asenteen alueelta.
Olemme halunneet tulla monena vuonna.
Saan viettää aikaa äitini kanssa. Se on harvinaista.
Oli kivaa tulla yhdessä.
Kannattaa ehdottomasti tulla.
Älä lykkää sitä ensi vuoteen. Jumala voi tehdä ihmeitä.
Seuraa kotisivuiltamme ilmoittelua tulevasta naistenkonferenssista.
Tulevaa ohjelmistoa:
Jumala kasvattaa meitä olosuhteidemme kautta.
Emme tarvitse uskoa, -
jos kaikki on mukavaa ja nautittavaa -
eikä mikään vaadi uhria eikä venymistä.
OLET TÄÄLLÄ
Haluatko olla varma siitä, että pääset taivaaseen -
ja saat elää ikuisuutesi Jumalan läsnäolossa?
Haluatko ystävän ja kirkkaan tulevaisuuden?
Kumppanuus: kun olemme täällä, sinäkin olet täällä.
Julkaisemme uutislehteä, jota lähetämme halukkaille ilmaiseksi.
Sitä voi jakaa ihmisille. Se sisältää todistuksia ja kertomuksia.
Soita meille tai käy kotisivuillamme.
Tilaa lehti ilmaiseksi.
Kaikki pitävät ilmainen-sanasta.
Lehdessä on paljon hienoja juttuja työstämme.
Käytä hyödyksi kaikki, missä on Jumalan Sanaa.
Suomennos: Marianne Tenetz
Ohjelman ovat kustantaneet Joyce Meyer Ministriesin tukijat.